
HRVATSKI VITEZ - S BORBOM DO POBJEDE 


I papa Ratzinger je objasnio pogubnost rock glazbe, koja je protivna liturgiji i kršćanskom 
odgoju mladeži 


U razaranju kršćanske liturgijske glazbe i dobrog ukusa "Glas Koncila" dobrano prednjači, 
jer nema adekvatne savjetnike tj. prave stručnjake za liturgijsku glazbu, koji bi znali reći i 
napisati zbog čega se u Crkvi mladima rock-"glazbu" ne smije promicati niti preporučivati. 
Uzalud je katolička zajednica mladih "MI" 1998. objavila prijevod knjige "Hoćemo samo 
tvoju dušu - rock scena i okultizam: Podaci i činjenice", Ulricha Baumera, uzalud je 
Branko Miloš kod "Verbuma" 2002. objavio knjigu "Druga strana rock'n'rolla", uzalud sam 
objavio knjige "Eseji o glazbi" i "Liturgijska glazba u Hrvatskoj nakon II. vatikanskog 
sabora" i uzalud sam uredništvu "Glasa Koncila" nudio suradnju: opredijelili su se za 
liberalizam, nestručno "slobodno mišljenje" i anarhiju te su u nizu anarhističkih članaka za 
Uskrs 2010. na 19 str. po ne znam koji put objavili članak pod naslovom "Kršćanstvo i 
rock-glazba idu zajedno". Već sam više puta navodio da je papa Benedikt XVI., još kao 
kardinal, objavio knjigu "Ein Neues Lied fur den Herrn" gdje izričito piše kako je rock 
glazba protivna liturgiji i kršćanskom odgoju mladeži. On je taj stav izrazio na mnogo 
mjesta i nikad ga nije promijenio (a to niti može sve da i hoće). U knjizi "Hoćemo samo 
tvoju dušu" Ulrich Baumer dokumentirano je naveo da je rock scena izrasla iz jednog 
asocijalnog podzemlja koje se suprotstavljalo kršćanstvu i da su najistaknutiji rock 

glazbenici bili povezeni s ideologijom ozloglašenog sotonista Aleistera Crowleya 
(1875.-1947.) Među njih spadaju skupina "Led Zeppelin" i "Rolling Stonesi" koje su 
slijedile i oponašale sve moguće rock-skupine diljem svijeta. 


ROLLING STO 


SYMP! \IHY u DEVIL 


"...Jaggerov interes za sotonizam poticao je njegov prijatelj Keneth Anger, američki 
gumac i redatelj, neskriveni štovatelj sotonista Aleistera Crowleya. Anger je oduševio 
Rolling Stonese, a i oni njega..." (B. Miloš, str. 75) Mick Jagger čak je priznao, tvrde 
Baumer i Miloš, da je njegovu grupu kod snimanja LP ploče "Their Satanic Majesties 
Request" inspirirao prvosvećenik/osnivač sotonske crkve u San Francisku Anton LeVey 
(o njemu više u ,Enciklopediji novih religija“, Zagreb, 2004, ,Naklada Ljevak“, str. 336- 
343). 

Ono što suvremena Crkva ne razumije (usred pomanjkanja adekvatnog kadra s ispravnim 
odgojem i obrazovanjem, kakvo su prethodne generacije crkvenjaka imale) a skriveni 
sotonisti (masoni) u Crkvi razumiju pa to stoga namjerno čine i promiču, jest da rock- 
glazba operira na razini umjetnih ekstaza kroz primitivnu harmoniju i ritam, čime 
jednostavni duh mladih ljudi dovodi u hipnotička stanja prividnih prizemnih oduševljenja 
kakva nisu tipična za kršćansko shvaćanje glazbe (objasnio i sam Ratzinger!), jer takva 
stanja zatupljuju svijest na razini primitivne empirije i ne razvijaju mistično iskustvo i 
svjesnost o transcendentnom Bogu, kakvu izražava i reprezentira gregorijanski koral, koji 
nikada nije prestao biti glavnom službenom glazbom Katoličke Crkve. Pravoslavno 
zborsko pjevanje nalazi se na istom izvoru i tragu. Sve suprotno od toga na razini izmjene 
svijesti odvodi od Boga. Naime, "Buka i ritam uz opojna sredstva stvaraju uvjete u kojima 
može doći do izmjene svijesti, kao kod woodoo-plesova. Ratio i volja slabe, opada i 
sposobnost rasuđivanja, lakše se identificira s onim što se čuje, vidi ili čita, a upravo u 
takvim okolnostima heavy metal-glazbenici počinju sa svojim sotonističkim zazivanjima... 
U tom kontekstu newjorški kardinal John O'Connor u jednoj propovjedi u ožujku 1990. 
godine upozorio je da: "Sotona napreduje, a rock-grupe su njegove trupe..." (B. Miloš, str. 
156). Stoga Crkvu i "Glas Koncila", s obzirom na razinu neprikladnosti pisanja i pristupa 
mladeži, kao i nemarnosti prema vlastitoj crkvenoj tradiciji, moramo direktno upitati: kanite 
li se i vi uskoro pokloniti antikristu i sotoni, osporavajući sva tradicionalna učenja? 

uvjetima. 


"Sretan život je nemoguć: najvišlje što čovjek može steći je junački životopis", 
Arthur Schopenhauer (1788 - 1860), njemački filozof 


"Ein gluckliches Leben ist unmoglich: Das Hochste, was der Mensch erlangen 
kann, ist ein heroischer Lebenslauf.", 
Arthur Schopenhauer (1788 - 1860), deutscher Philosoph 


“A happy life is impossible; the best that a man can attain is a heroic life.", 
Arthur Schopenhauer (1788 - 1860), German philosopher 

